Diari Oficial de la Generalitat Valenciana


Sumari del DOGV 7919, del 17-11-2016 (2016/8215)

Notificació de la sentència dictada en el procediment de modificació de mesures número 51/2016 .
------------------------------------------------------------------------------------------------

### Dades del document

Número de DOGV
:   7919

Data del DOGV
:   17-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8215


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en el procediment de modificació de mesures número 51/2016 . [2016/8215]  
Procediment: família, guarda, custòdia i aliments de fills menors no matrimonials no consensuats 000051/9725-QN.  
De: July Elvira Góngora Vicuna.  
Procuradora: María Dolores Sirvent Escoda.  
Contra: William Javier Sarango Vargas.  
Procurador/a: -  
En aquest procediment de modificació de mesures, seguit a instàncies de July Elvira Góngora Vicuna contra William Javier Sarango Vargas, s'ha dictat la sentència que, literalment, és com segueix:  
  
«Sentència número 43/2016  
Gandia, 13 d'octubre de 2016  
Antonio Rafael Hernández Olivencia, magistrat jutge del Jutjat de Violència contra la Dona número 1 de Gandia, he vist aquestes actuacions de judici verbal número 051/2016, entre les parts; d'una, com a demandant, July Elvira Góngora Vicuna, representada per la procuradora M.ª Dolores Sirvent Escoda i assistida pel lletrat Vicente Portales Nalda, i d'una altra, com a part demandada, William Javier Sarango Vargas, en rebel·lia, sobre modificació de mesures definitives de la Sentència número 16/2012, d'11 de maig de 2012, de regulació de mesures de fills extramatrimonials, procediment 078/2011, amb la intervenció del ministeri fiscal.  
Antecedents de fet  
Quart. Fets provats: aquest Jutjat de Violència contra la Dona número 1 de Gandia ha dictat la Sentència número 16/2012, d'11 de maig, de 2012, de regulació de mesures de fills extramatrimonials, procediment 78/2011.  
Fonaments de dret  
Primer. De la prova practicada es desprén que des d'abril de 2014 el pare s'ha inhibit de totes les funcions inherents a la pàtria potestat, en gran mesura pel fet d'haver sigut expulsat del territori nacional i tindre prohibida l'entrada fins a l'any 2019, el qual no ha pogut exercitar el dret de visites i quasi bé no ha exercitat el dret de comunicació amb el fill, i que la mare té nombrosos problemes, especialment d'índole burocràtica i administrativa, per la qual cosa amb l'exercici exclusiu de la mare de la pàtria potestat podrà aquesta, amb la seua única intervenció i firma, atendre tots els tràmits necessaris relatius als fills menors. Per això, suspenc el pare, William-Javier Sarango Vargas, en l'exercici de la pàtria potestat sobre el fill, M., així com el dret de visites del pare sobre el fill. Així mateix, la mare podrà traure del territori nacional el menor sense necessitat del consentiment de l'altre progenitor, si bé amb l'obligació de comunicar-li aquesta eixida i lloc de destinació, en aquest cas, i els canvis de domicili que s'hi produïsquen, tant dins com fora del territori nacional.  
  
Dispositiva  
Estime de forma íntegra la demanda formulada per la procuradora M.ª Dolores Sirven Escoda, en nom i representació de July Elvira Góngora Vicuna, contra William Javier Sarango Vargas, en rebel·lia, i declare que pertoca la modificació de mesures definitives de la Sentència número 16/2012, d'11 de maig, de 2012, de regulació de mesures de fills extramatrimonials, procediment 078-2011, en el sentit de suspendre el pare de l'exercici de la pàtria potestat, que serà exercida en exclusiva per la mare la qual, amb la seua única intervenció i firma, podrà atendre tots els tràmits necessaris, administratius i burocràtics, a més de la resta de les atribucions inherents a la pàtria potestat relatives als fills menors. Així mateix, suspenc el pare en l'exercici del dret de visita sobre el fill i autoritze la mare a traure del territori nacional el menor, i que comunicarà al pare la destinació i el parador del menor, en aquest cas, i els canvis de domicili que s'hi produïsquen, tant dins com fora del territori nacional.  
Sense costes.  
Notifiqueu aquesta resolució a les parts i feu-los saber que, en contra, podran recórrer en apel·lació davant d'aquest jutjat per a davant l'Audiència Provincial de València, dins del termini de 20 dies comptador des de l'endemà de la notificació d'aquesta resolució, de conformitat amb el que disposa l'article 458 de la Llei d'Enjudiciament Civil (segons la redacció que en fa la Llei 37/2011, de 10 d'octubre).  
Aquesta és la meua sentència, que pronuncie, mane i firme. En done fe.  
Publicació. La sentència anterior ha sigut llegida i publicada pel jutge que la va dictar mentre celebrava audiència pública. En done fe. La secretària judicial.»  
  
I atés que el demandat, William Javier Sarango Vargas, es troba en parador desconegut, expedisc aquest edicte a fi que li valga de notificació de forma deguda.  
  
Gandia, 14 d'octubre de 2016.- La lletrada de l'Administració de Justícia: María Carmen Pellicer Verdú.